เรากลับมาที่ Jangara Ramen อีกครั้งเพราะว่ายังมี Voucher ที่ต้องใช้อีกใบ หมดอายุสิ้นเดือนนี้ ก็เลยต้องรีบหาเวลามาทาน ไปถึงร้านประมาณ 10.55 น. ยืนดูเมนูหน้าร้าน พนักงานเห็นเราก็รีบมาเปิดประตูต้อนรับ ประทับใจจริงๆ ไม่เหมือนบางร้านที่รอเปิดตามเวลาเป๊ะๆ ไปถึงก็ยื่น Voucher ให้พนักงานๆก็รีบรับไปดำเนินการทันที

เราไปเมื่อวันอาทิตย์ที่แล้ว ไม่มีลุกค้าเลย ทานเสร็จแล้วก็ไม่มีลูกค้า ร้านเปิดเพื่อเราจริงๆ 555

เมนูที่ได้ชิม

-จังกะระ เรด ราเมน ราคาถ้วยใหญ่ 200 บาท (3/5)
ครั้งที่แล้วได้ลองรสคิวชู จังกะระ ราเมนมาแล้ว มาครั้งนี้ลองราเมนรสอื่นดูบ้าง ก็เลยเลือกจังกะระ เรด ราเมนซึ่งเป็นราเมนรสเผ็ดที่มีน้ำซุปสัแดง ทำจากกระดูกหมุและใส่เครื่องเทศไทยๆของบ้านเรา รสชาติก็ออกจะเผ็ดนำ แต่ความเผ็ดมันไปกลบรสอื่นหมดเลย เลยทำให้รู้สึกเฉยๆ ชอบแบบเดิมมากกว่า จานนี้ใหญ่เหมือนกันทานไม่หมด เลยให้แฟนจัดการต่อค่ะ

ส่วนไข่ต้ม (ราคา 30 บาท) นั้นยังอร่อยอยู่เหมือนเดิม สุกแบบที่ชอบ  และสั่งกะหล่ำต้มเพิ่มมาด้วย (ราคา 15 บาท) ผักในราเมนไม่ค่อยเยอะเท่าไหร่ สั่งมาเพิ่มจะดีกว่า

-คิวชู จังกะระ ราเมน ราคาถ้วยเล็ก 150 บาท (3.5/5)
อันนี้ของแฟน ครั้งที่แล้วแฟนได้ชิมแบล็ค ราเมนไป เลยมาลองชิมแบบที่เราเคยชิมครั้งที่แล้ว เราก็ลองชิมอีกทีรสชาติดีกว่าเรด ราเมนเยอะเลย แต่ทานครั้งนี้รู้สึกไม่ฟินเท่าครั้งที่แล้ว

ส่วนหมูชาชูที่ใส่มานี่อร่อยดี แต่ข้อเสียก็คือมันเยอะไปหน่อย กินแล้วอ้วน ไขมันสูง ต้องพยายามลดของอ้วนๆ เลยต้องหาผักเขียวเติมพลัง เราเลยลองสั่งสลัดมาชิมดู

-สลัดโฮเรนโซะ ราคา 160 บาท (4/5)
ผักโฮเรนโซะเป็นผักที่ไม่เคยทาน รสชาติก้อร่อยใช้ได้เลย สลัดชามนี้ใส่มะเขือเทศ หัวหอม และมีหมูชาชูสับ ให้มาเยอะเลยทีเดียว แถมราดน้ำสลัดด้วยโอลีฟออยล์ และบีบเลม่อนเพิ่มความเปรี้ยว 

เราทานแล้วรู้สึกสดชื่น ไม่เลี่ยน แถมเฮลตี้อีก ถูกใจมากๆ แนะนำเลยฮ้า

-น้ำดื่ม ราคา 20 บาท

โดยรวมอาหารก็ใช้ได้ แถมไม่มี ++  อีกด้วย ส่วนการบริการก็ประทับใจเลยค่ะ

*รสชาติ 3.5 / การบริการ 4

